Diari Oficial de la Generalitat Valenciana


Sumari del DOGV 9096, del 31-05-2021 (2021/5889)

RESOLUCIÓ de 24 de maig de 2021, de la rectora de la Universitat Jaume I, per la qual es proveeix, pel sistema de lliure designació, el lloc de treball de cap del Servei de Recursos Humans, convocat per la Resolució de 15 d'abril de 2021.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9096

Data del DOGV
:   31-05-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/5889


Data del document
:   24-05-2021

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 24 de maig de 2021, de la rectora de la Universitat Jaume I, per la qual es proveeix, pel sistema de lliure designació, el lloc de treball de cap del Servei de Recursos Humans, convocat per la Resolució de 15 d'abril de 2021. [2021/5889]  
Per Resolució del Rectorat de la Universitat Jaume I de 15 d'abril de 2021 (DOGV 9067, 22), es va procedir a la convocatòria per a la provisió per lliure designació del lloc de treball número 10930, cap del Servei de Recursos Humans de la Universitat Jaume I, vacant de l'escala superior d'administració d'aquesta.  
Vist l'informe favorable emès en data 19 de maig de 2021, pel gerent de la Universitat Jaume I, per a la provisió de l'esmentat lloc de treball, atès que la persona candidata presentada compleix els requisits exigits en la convocatòria i que, tenint en compte els mèrits al·legats i acreditats, atesa la seua formació i el coneixement de l'estructura de la Universitat Jaume I, posseeix els coneixements i habilitats per a ser adjudicatari d'aquest sobre la base de la seua llarga trajectòria professional de més de 25 anys en l'àrea de gestió de recursos humans, que ha comportat assessorament tècnic, funcions de direcció i elaboració d'estadístiques relacionades amb els recursos humans, resulta idònia per l'adjudicació del lloc oferit amb caràcter definitiu, tenint en compte, a més, que es tracta de la mateixa persona que actualment realitza aquestes funcions amb caràcter provisional, de manera satisfactòria.  
  
De conformitat amb el que es disposa l'apartat segon de la disposició transitòria sexta de la Llei 4/2021, de 16 d'abril, de la Generalitat, de la Funció Pública Valenciana:  
«2. Els procediments de provisió convocats i pendents de resoldre en el moment de l'entrada en vigor d'aquesta llei es resoldran d'acord amb les bases de la seua convocatòria i tenint en compte, com a cos o escala de pertinença del personal participant, el que tinguera en la data de publicació de la convocatòria.»  
Per tot això i en virtut de les competències atribuïdes per l'article 70.p del Decret 116/2010, de 27 d'agost, del Consell de la Generalitat, pel qual s'aproven els Estatuts de la Universitat Jaume I, aquest rectorat resol:  
  
Primer. Nomenament  
Nomenar José Carlos Martínez Moreno, funcionari de carrera de l'escala superior d'administració de la Universitat Jaume I, amb SZS 1544[?]9O0, com a cap del Servei de Recursos Humans de la Universitat Jaume I, lloc de treball número 10125, complement de destí nivell 27 i complement específic E049, pel sistema de lliure designació.  
  
  
Segon. Cessament i presa de possessió  
El cessament en l'actual lloc de treball es produirà d'ofici el mateix dia en què es publique la present resolució en el Diari Oficial de la Generalitat Valenciana. La presa de possessió en el nou destí es produirà l'endemà de la publicació de la present resolució en el Diari Oficial de la Generalitat Valenciana.  
  
Tercer. Recursos  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar amb caràcter potestatiu, recurs de reposició davant el mateix òrgan que va dictar l'acte contra el qual es recorre en el termini d'un mes comptador des de l'endemà de la recepció d'aquesta notificació, o bé directament interposar recurs contenciós administratiu davant el Jutjat Contenciós Administratiu de Castelló de la Plana dins del termini de dos mesos comptadors des de l'endemà de la recepció de la notificació. Tot això sense perjudici de qualsevol altre recurs o acció que es considere procedent.  
  
Castelló de la Plana, 24 de maig de 2021.- La rectora: Eva Alcón Soler.